**Lov na filantropsko blago Pule**

 Volim izazove i razne društvene igre. 1.listopada 2021. sa još troje učenika naše škole sudjelovala sam u posebnom izazovu.

 U organizaciji Zaklade za poticanje partnerstva i razvoja civilnog društva sa još 13 pulskih osnovnih škola tražila smo blago po ulicama Pule. Boja mog tima bila je zelena. U lovu na skriveno blago posjetili smo gotovo sve najvažnije spomenike i povijesne građevine. Svaki točan odgovor donio nam je novčić i kartu. Posljednja postaja našeg traganja za blagom bila je Arena. Tamo smo se odmorili uz zasluženu kutiju iznenađenja s hranom i školskim priborom. Točnim smo odgovorima složili traženu rečenicu. Za uspomenu na jedno posebno prijepodne imamo i zajedničke fotografije.

 I da…sada znam kako je filantropija **načelo čovjekoljublja, dobrotvornosti i dobrohotnosti. Filantrop je osoba koja sustavno želi pomagati ljudima.** Lijepo je igrati se i pomagati onima kojima je pomoć potrebna.

 Dora Zanki, 6.b